CELEX: 22009D0090
Language: mt
Date: 2009-07-03 00:00:00
Title: Deċiżjoni tal-Kumitat Konġunt taż-ŻEE Nru 90/2009 tat- 3 ta’ Lulju 2009 li temenda l-Protokoll 30 tal-Ftehim taż-ŻEE, dwar dispożizzjonijiet speċifiċi dwar l-organizzazzjoni ta’ kooperazzjoni fil-qasam tal-istatistika

22.10.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 277/43
               
            DEĊIŻJONI TAL-KUMITAT KONĠUNT TAŻ-ŻEE
      Nru 90/2009
      tat-3 ta’ Lulju 2009
      li temenda l-Protokoll 30 tal-Ftehim taż-ŻEE, dwar dispożizzjonijiet speċifiċi dwar l-organizzazzjoni ta’ kooperazzjoni fil-qasam tal-istatistika
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  Il-Protokoll 30 tal-Ftehim ġie emendat bid-Deċiżjoni Nru 75/2008 tal-Kumitat Konġunt taż-ŻEE tas-6 ta’ Ġunju 2008 (1).
               
            
                  (2)
               
               
                  Il-modernizzazzjoni tal-Istatistika Ewropea tal-Intrapriża u l-Kummerċ għandha tkun ibbażata fuq Deċiżjoni Nru.1297/2008/KE tal-Parlament Ewropew u tal-Kunsill tas-16 ta’ Diċembru 2008 dwar Programm għall-Modernizzazzjoni tal-Istatistika Ewropea tal-Intrapriża u l-Kummerċ (MEETS) (2).
               
            
                  (3)
               
               
                  Il-Protokoll 30 tal-Ftehim għandu għalhekk jiġi emendat sabiex din l-estensjoni ta' kooperazzjoni tkun tista' sseħħ mill-1 ta' Jannar 2009,
               
            IDDEĊIEDA KIF ĠEJ:
      Artikolu 1
      L-Artikolu li ġej għandu jiġi miżjud ma' Protokoll 30 tal-Ftehim:
      
         “Artikolu 4
         Modernizzazzjoni tal-Istatistika Ewropea tal-Intrapriża u l-Kummerċ (MEETS)
         1.   L-Istati tal-EFTA għandhom, mill-1 ta' Jannar 2009, jipparteċipaw fil-programmi tal-Komunità u l-azzjonijiet msemmija fil-paragrafu 4.
         2.   L-għanijiet 1, 2 u 3 u l-azzjonijiet relatati tal-programmi annwali tax-xogħol adottati mill-Kummissjoni skont id-Deċiżjoni tal-Parlament Ewropew u tal-Kunsill msemmija fir-raba’ paragrafu għandhom jiġu kkunsidrati li huma relevanti għall-kooperazzjoni tal-istatistika taż-ŻEE u se jkunu miftuħa għall-parteċipazzjoni sħiħa mill-Istati tal-EFTA.
         3.   Mill-1 ta' Jannar 2009, l-Istati tal-EFTA għandhom jikkontribwixxu finanzjarjament skont l-Artikolu 82(1)(a) tal-Ftehim u tar-Regolamenti Finanzjarji tiegħu ammont li jirrappreżenta 75 fil-mija tal-ammont muri fl-intestaturi tal-baġit 29 02 04 u 29 01 04 04 (Modernizzazzjoni tal-Istatistika Ewropea tal-Intrapriża u l-Kummerċ) imdaħħla fil-baġit tal-Komunità.
         4.   L-att Komunitarju li ġej huwa l-għan ta' dan l-Artikolu:
         
                     —
                  
                  
                     
                        32008 D 1297: Deċiżjoni Nru 1297/2008/KE tal-Parlament Ewropew u tal-Kunsill tas-16 ta' Diċembru 2008 dwar Programm għall-Modernizzazzjoni tal-Istatistika Ewropea tal-Intrapriża u l-Kummerċ (MEETS) (ĠU L 340, 19.12.2008, p. 76).”
                  
               
      Artikolu 2
      Din id-Deċiżjoni għandha tidħol fis-seħħ fil-ġurnata wara l-aħħar notifika lill-Kumitat Konġunt taż-ŻEE skont l-Artikolu 103(1) tal-Ftehim (*).
      Għandha tapplika mill-1 ta' Jannar 2009
      Artikolu 3
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-3 ta’ Lulju 2009.
         
            
               F'isem il-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 257, 25.9.2008, p. 41.
      
         (2)  ĠU L 340, 19.12.2008, p. 76.
      
         (*)  L-ebda rekwiżit konstituzzjonali m’huwa indikat.